CELEX: 22013D0075
Language: da
Date: 2013-05-03 00:00:00
Title: Det Blandede EØS-udvalgs afgørelse nr. 75/2013 af 3. maj 2013 om ændring af bilag II (Tekniske forskrifter, standarder, prøvning og certificering) til EØS-aftalen

31.10.2013   
            
            
               DA
            
            
               Den Europæiske Unions Tidende
            
            
               L 291/32
            
         DET BLANDEDE EØS-UDVALGS AFGØRELSE
   Nr. 75/2013
   af 3. maj 2013
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (1) skal indarbejdes i aftalen.
            
         
               (2)
            
            
               Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til Europa-Parlamentets og Rådets forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning (2) skal indarbejdes i aftalen.
            
         
               (3)
            
            
               Kommissionens gennemførelsesforordning (EU) nr. 607/2012 af 6. juli 2012 om de nærmere regler for due diligence-ordningen samt hyppigheden og arten af det tilsyn med overvågningsorganer, der skal føres i henhold til Rådets og Europa-Parlamentets forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning (3) skal indarbejdes i aftalen.
            
         
               (4)
            
            
               Bilag II til aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende indsættes efter punkt 9bi (Kommissionens forordning (EF) nr. 308/2008) i kapitel XVII i bilag II til aftalen:
   
               »9c.
            
            
               
                  32010 R 0995: Europa-Parlamentets og Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (EUT L 295 af 12.11.2010, s. 23).
               Forordningens bestemmelser gælder i forbindelse med denne aftale med følgende tilpasninger:
               
                           a)
                        
                        
                           Artikel 3, stk. 1, gælder ikke for EFTA-staterne.
                        
                     
                           b)
                        
                        
                           I artikel 3, stk. 2, erstattes for så vidt angår EFTA-staterne »bilag A, B eller C til forordning (EF) nr. 338/97« med »de relevante dele af lovgivningen om gennemførelse af konventionen om international handel med udryddelsestruede vilde dyr og planter i den pågældende EFTA-stat«.
                        
                     
                           c)
                        
                        
                           I artikel 8, stk. 3, 5 og 6, erstattes ordet »Kommissionen« med »EFTA-Tilsynsmyndigheden« hvis overvågningsorganerne i en EFTA-stat er berørt, jf. dog protokol 1 til aftalen.
                        
                     
         
               9ca.
            
            
               
                  32012 R 0363: Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til Europa-Parlamentets og Rådets forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning (EUT L 115, af 27.4.2012, s. 12).
               Forordningens bestemmelser gælder i forbindelse med aftalen med følgende tilpasning:
               Hvis overvågningsorganerne i en EFTA-stat er berørt, jf. dog protokol 1 til aftalen, erstattes ordet »Kommissionen« med »EFTA-Tilsynsmyndigheden«.
            
         
               9cb.
            
            
               
                  32012 R 0607: Kommissionens gennemførelsesforordning (EU) nr. 607/2012 af 6. juli 2012 om de nærmere regler for due diligence-ordningen samt hyppigheden og arten af det tilsyn med overvågningsorganer, der skal føres i henhold til Rådets og Europa-Parlamentets forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning (EUT L 177, af 7.7.2012, s. 16).
               Forordningens bestemmelser gælder i forbindelse med aftalen med følgende tilpasning:
               I artikel 6, stk. 2, litra b), erstattes ordet »Kommissionen« med »EFTA-Tilsynsmyndigheden« hvis overvågningsorganerne i en EFTA-stat er berørt, jf. dog protokol 1 til aftalen.«
            
         Artikel 2
   Den islandske og den norske udgave af forordning (EU) nr. 995/2010, delegeret forordning (EU) nr. 363/2012 og gennemførelsesforordning (EU) nr. 607/2012, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 4. maj 2013, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. maj 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 295 af 12.11.2010, s. 23.
   
      (2)  EUT L 115 af 27.4.2012, s. 12.
   
      (3)  EUT L 177 af 7.7.2012, s. 16.
   
      (4)  Forfatningsmæssige krav angivet.